Diari Oficial de la Generalitat Valenciana


Sumari del DOGV 8086, del 18-07-2017 (2017/6259)

Notificació de la sentència dictada en el procediment ordinari número 475/2015.
-------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6259


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment ordinari número 475/2015. [2017/6259]  
Jesús Lorenzo Álvarez, lletrat de l'Administració de justícia del Jutjat de Primera Instància número 5 d'Elx i partit, faig constar que, en virtut del que s'ha disposat per la resolució d'aquesta data dictada en el procediment a què es fa referència i atés el desconeixement del domicili o parador actuals de Jhon-Wesley Williams i María José Williams, de conformitat amb el que disposen a aquest efecte els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, a fi de dur a terme la diligència de notificació. A continuació es fa un testimoniatge de la resolució objecte de notificació:  
  
«Procediment: procediment ordinari 000475/2015-L.  
De: Villas Gallegas de Cantallops, SL.  
Procuradora: Carmen Lozano Pastor.  
Contra: Jhon-Wesley Williams i María José Williams.  
Sentència número 128/2016  
Elx, 5 de maig de 2016  
Marta Rodríguez Arellano, jutgessa substituta en funcions de reforç de Primera Instància número 5 d'Elx, he vist i oït aquestes actuacions de judici ordinari, seguides davant d'aquest jutjat amb el número 475/2015, a instàncies de Villas Gallegas de Cantallops, SL, representada per la procuradora dels tribunals Carmen Lozano Pastor i assistida per la lletrada Mercedes Martínez Cerdá, contra Jhon-Wesley Williams i María José Williams, en situació processal de rebel'lia, en demanda de resolució contractual i retenció de quantitats.  
Dispositiva  
Estime la demanda interposada per la representació processal de Villas Gallegas de Cantallops, SL, contra Jhon-Wesley Williams i María José Williams, i declare resolts els contractes de compravenda subscrits entre les parts en data 10 d'octubre de 2006, relatius als immobles sitis a la urbanització O'Pindo: habitatge de l'escala 3, planta sota cobert, porta A i plaça d'aparcament número 38 a la planta soterrani, finques registrals 7117 i 7083/36 i habitatge de l'escala 4, planta baixa, porta B, i plaça d'aparcament número 37 a la planta soterrani, finques registrals 7089 i 703/37, síties a la urbanització O'Pindo, sítia a Porto de Pindo, Carnota (la Corunya), amb el reintegrament de les prestacions. Aquests habitatges romandran en propietat de l'actora amb una indemnització a favor seu de la quantitat de 33.000 euros, 16.500 euros per cada un dels habitatges, ja lliurats a compte, pels demandats, en concepte d'indemnització pels danys i perjudicis derivats de l'incompliment.  
  
Impose expressament les costes als demandats.  
Contra aquesta sentència es podrà interposar davant d'aquest jutjat un recurs d'apel·lació per a davant de l'Audiència Provincial d'Alacant (Secció Novena) dins del termini de 20 dies comptador des que es notifique.  
Per a la formalització del recurs haurà d'ingressar la quantitat de 50 euros en el compte de dipòsits i consignacions d'aquest jutjat, cosa que haurà d'acreditar la part, i li faig saber que no s'admetrà cap recurs que no tinga el dipòsit constituït. En cap cas s'admetrà una consignació per un import diferent de l'indicat.  
Aquesta és la meua sentència, de la qual expediu un testimoniatge i uniu-lo a les actuacions, que pronuncie, mane i firme.  
Publicació. La sentència anterior l'ha firmada, llegida i publicada el jutge que la subscriu, mentre celebrava audiència pública el dia de hui. En done fe.»  
  
I perquè valga de notificació de forma deguda respecte de Jhon-Wesley Williams i María José Williams, expedisc aquest edicte.  
  
Elx, 11 de juliol de 2016.- El lletrat de l'Administració de justícia: Jesús Lorenzo Álvarez.